માત્ર પ્રેમ અને કરુણા દ્વારા જ આ જગતમાં રહેલી દરિદ્રતા અને પીડાને આપણે દૂર કરી શકીશું. આ દુનિયામાં બધા જ મનુષ્યો યોગ્ય રીતે જીવી શકે, જીવવા માટેના તમામ આવશ્યક સાધનો સર્વને મળી રહે એવું આયોજન કરવું જોઈએ. અન્યનું દુઃખ પોતાનું લાગે, તેની ફિકરમાં રાત્રે ઊંઘ ન આવે ત્યારે આ શક્ય બનશે. જો આપણે ધારીએ, તો આપણા જીવનને તેમજ આ દુનિયાને, ખૂબ પવિત્ર અને સુંદર બનાવી શકીએ એમ છીએ. સ્વાર્થ, ઈર્ષ્યા, અહમ અને ક્રોધ જેવા આંતર શત્રુઓ, આવું ઉન્નત જીવન જીવવા દેતા નથી. તે શત્રુઓને પ્રેમ અને કરુણાથી જીતી લઈએ.